ଓଡିଶା ସମବାୟ କର୍ମଚାରୀ ମହାସଂଘ ପକ୍ଷରୁ ବିଶାଳ ରାଲି । ୭ ଦଫା ଦାବି ନେଇ ସମସ୍ତ ସମବାୟ ସମିତି ଓ ଲ୍ୟାମ୍ପସ କର୍ମଚାରୀ ପ୍ରତିବାଦ କରିଛନ୍ତି । ରାଜ୍ୟର ୨ ହଜାର ୭୦୮ଟି ସେବା ସମବାୟ ସମିତି ଓ ଲ୍ୟାମ୍ପର କର୍ମଚାରଙ୍କୁ ସରକାରୀ କର୍ମଚାରୀର ମାନ୍ୟତା ପ୍ରଦାନ, ସପ୍ତମ ବେତନ ପ୍ରଦାନ, ୫ଲକ୍ଷ ଟଙ୍କାର ବୀମା ତଥା ପେନସନ୍ ପ୍ରଦାନ, ସମସ୍ତ ସମିତି ଓ ଲ୍ୟାମ୍ପର ନିଜସ୍ବ କାର୍ଯ୍ୟାଳୟ ଓ ଗୋଦାମ ଘର ସରକାରଙ୍କ ଦ୍ବାରା ନିର୍ମାଣ କରିବା ଦାବିରେ ରାଜରାସ୍ତାକୁ ଓହ୍ଲାଇଛନ୍ତି । ତେବେ ବାରମ୍ବାର ବିଭାଗୀୟ ଅଧିକାରି ତଥା ସମବାୟ ମନ୍ତ୍ରୀଙ୍କ ଠାରୁ ଧରି ମୁଖ୍ୟମନ୍ତ୍ରୀଙ୍କ ପର୍ଯ୍ୟନ୍ତ ସମସ୍ତଙ୍କୁ ଅଭିଯୋଗ କରିଥିଲେ ବି କୌଣସି ସୁଫଳ ମିଳିପାରିନାହିଁ । ତେଣୁ ଆଜି ରାଜରାସ୍ତାକୁ ଓହ୍ଲାଇଛି ସଂଘ । ସରକାର ଦାବି ପୂରଣ ନକଲେ ଚାଷୀ ରେଜିଷ୍ଟ୍ରେସନ, ଖରିଫ ଋଣ ଲଗାଣ, ଅଣକୃଷି ଋଣ ଲଗାଣ, ପ୍ୟାଡି ପ୍ରୋକ୍ୟୁରମେଣ୍ଟ ଆଦି ସରକାରଙ୍କ ବିଭିନ୍ନ କାର୍ଯ୍ୟକୁ ଠପ କରିଦେବାକୁ ଧମକ ଦେଇଛି ମହାସଂଘ ।
